
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1940-28/2011
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2011. április 6.
Előterjesztést véleményezi: OMSB, PTÜB
Döntés módja: nyílt szavazás, egyszerű szótöbbség
Melléklet: Szándéknyilatkozat (előterjesztéshez csatolva) + tájékoztató és térkép
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

10. napirendhez

Tárgy:
Régészeti Élménypark létrehozásával kapcsolatos szándéknyilatkozat
Tisztelt Képviselő-testület!

Március 21-én Lorászkó Péter, a NexusVet Kft. ügyvezetője azzal keresett meg, hogy – az országban eleddig egyedülálló módon – egy ún. Régészeti Élményparkot szeretnének kialakítani, mégpedig Sülysápon, a 0133/9 hrsz. alatti külterületi ingatlanon. 

A létesítménnyel elsősorban a gyermekes családokat kívánják megcélozni, sportolásra, játékra, pihenésre alkalmas közösségi terek kialakításával. 
Az idegenforgalmi vonzerővel is rendelkező park megvalósítására pályázatot nyújtanak be, melyhez önkormányzatunk támogató szándéknyilatkozata is szükséges. Úgy gondolom, a kezdeményezés pozitív, ezért annak szíves támogatását javaslom.

…/2011. (IV. 14.) ÖKT határozati javaslat

Sülysáp Nagyközség Önkormányzatának Képviselő-testülete
1./ támogatja a NexusVet Kft. Régészeti Élménypark létrehozásával kapcsolatos terveit, ennek nyomán
2./ felhatalmazza a polgármestert a projekthez kapcsolódó pályázat benyújtásához szükséges Együttműködési szándéknyilatkozat aláírására.

Határidő: azonnal
Felelős: polgármester

Sülysáp, 2011. április 6.

Horinka László s.k.


polgármester
Láttam! 

Sülysáp, 2011. március 30. 
Tóth Krisztina s.k.
 

jegyző
Együttműködési szándéknyilatkozat

Alulírott Horinka László polgármester, Sülysáp Nagyközség Önkormányzata nevében nyilatkozom, hogy az önkormányzat támogatja a NexusVet Kft. Turisztikai szolgáltatások fejlesztése című, KMOP-3.1.1./F-11 kódszámú pályázatát, a Régészeti Élménypark létrehozását.

Amennyiben a beruházás megvalósul, az önkormányzat együttműködési szándékát fejezi ki a park működtetéséhez, és a település területén működtetett oktatási, szociális intézményekben tanuló gyermekek, illetve kísérőik, az intézmények dolgozói számára felkínálja a táborozási lehetőséget, az erdei iskolai programokat, illetve a szabadidős tevékenységeket a park területén. 

Sülysáp,……………………………………


Horinka László


Polgármester

Jóváhagyta: Sülysáp Nagyközségi Önkormányzat Képviselő Testülete

